Ұлттық экономика министрінің экс-орынбасары 5 жылға сотталды
DATE: 16:02, 26 Қыркүйек 2023 | GMT +5
TITLE: Ұлттық экономика министрінің экс-орынбасары 5 жылға сотталды
URL: https://kaz.inform.kz/news/ulttik-ekonomika-ministrnn-eks-orinbasari-5-zhilga-sottaldi-e24841/
META: DATE: 16:02, 26 Қыркүйек 2023 | GMT +5
TOTAL WORDS: 185
AUTHOR(S):
TEXT: «Сотта анықталғанындай, ҰҚКД орынбасары алдау жолымен Алматы қаласы әкімінің орынбасары Ө. және Мемлекеттік активтер басқармасының басшысы Қ. арқылы сот үкімі бойынша тәркіленген 5 мүлік нысанын көрінеу төмендетілген бағамен иеленген», – деп мәлім етті қалалық соттан. Айыпталушылар өз кінәларын мойындамады. Соттан өздерін ақтауды сұрады. ⠀. Олардың кінәсі іс бойынша жиналған айғақтар, куәгерлердің жауаптары, сот сараптамаларының және аудиторлық қорытынды арқылы дәлелденді. Сот айыпталушыларды кінәлі деп танып, келесідей жаза тағайындады:. Ұлттық қауіпсіздік комитетінің Алматы қаласы бойынша департаменті бастығының бұрынғы орынбасары Талғат Мұхановқа – мемлекеттік қызметте лауазымдарды атқару құқығынан және Ұлттық қауіпсіздік комитетінің полковнигі атағынан өмір бойына айыра отырып, 8 жылға бас бостандығынан айыру;. Ұлттық экономика эксвице-министрі Ілияс Өсеровке – мемлекеттік қызметте лауазымдарды атқару құқығынан өмір бойына айыра отырып, 5 жылға бас бостандығынан айыру;. Алматы қаласы Қаржы басқармасының бұрынғы басшысы Айнұр Құдайбергеноваға – мемлекеттік қызметте лауазымдарды атқару құқығынан өмір бойына айыра отырып, 5 жылға бас бостандығынан айыру. «Жаза тағайындау кезінде сот жауапкершілікті жеңілдететін мән-жайларды – сотталушыларда соттылықтың жоқтығын, кәмелетке толмаған және кішкентай балаларының болуын, сондай-ақ бір сотталушы М. -нің залалды өтеуін ескерді», – деп атап өтті қалалық соттан. Сотталғандар жазаны қауіпсіздігі орташа мекемеде өтейді. Үкім заңды күшіне енген жоқ
